Αριθ. C 82/46 Επίσημη Εφημερίδα των Ευρωπαϊκών Κοινοτήτων 3. 4. 89 
Πρόταση 
ΚΑΝΟΝΙΣΜΟΣ (ΕΟΚ) αριθ.... ΤΟΥ ΣΥΜΒΟΥΛΙΟΥ 
της... 
για τροποποίηση του κανονισμού (ΕΟΚ) αριθ. 2759/75 περί κοινής οργανώσεως αγοράς 
στον τομέα του χοιρείου κρέατος 
(89/C 82/38) 
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, 
Έχοντας υπόψη: 
τη συνθήκη για την ίδρυση της Ευρωπαϊκής Οικονομι­
κής Κοινότητας, και ιδίως το άρθρο 43, 
την πρόταση της Επιτροπής, 
τη γνώμη του Ευρωπαϊκού Κοινοβουλίου, 
τη γνώμη της Οικονομικής και Κοινωνικής Επιτροπής, 
Εκτιμώντας: 
ότι ο κανονισμός (ΕΟΚ) αριθ. 2759/75 του Συμβου­
λίου ('), όπως τροποποιήθηκε τελευταία από τον 
κανονισμό (ΕΟΚ) αριθ. 3906/87 (2), προβλέπει στο 
άρθρο 4 τον καθορισμό της βασικής τιμής του εσφαγμέ-
νου χοίρου που εφαρμόζεται την 1η Νοεμβρίου κάθε 
έτους· ότι τα σιτηρά αποτελούν την κύρια βάση του 
κόστους παραγωγής του εσφαγμένου χοίρου- ότι λόγω 
αυτής της στενής αλληλεξάρτησης, πρέπει να συμπέσει 
η ημερομηνία εφαρμογής της τιμής βάσης με την 
έναρξη της περιόδου εμπορίας στον τομέα των σιτηρών 
ότι επειδή η τιμή βάσης ορίστηκε λαμβανομένης 
κυρίως υπόψη της τιμής ανάσχεσης και της εισφοράς 
που εφαρμόζεται στον τομέα του χοιρείου κρέατος, 
πρέπει κατά συνέπεια να τροποποιηθούν επίσης οι 
ημερομηνίες που έχουν σχέση με την εφαρμογή τους, 
ότι το άρθρο 4 παράγραφος 2 του κανονισμού (ΕΟΚ) 
αριθ. 2759/75 προβλέπει τη διαπίστωση της κοινοτικής 
τιμής της αγοράς εσφαγμένου χοίρου από τις τιμές που 
σημειώθηκαν στις αντιπροσωπευτικές αγορές· ότι, 
σύμφωνα με την παράγραφο 5 του ιδίου άρθρου, ο 
κατάλογος των αντιπροσωπευτικών αγορών πρέπει να 
εγκριθεί από το Συμβούλιο με ειδική πλειοψηφία- ότι ο 
καθαρά τεχνικός χαρακτήρας της διάταξης αυτής και η 
ανάγκη να επέλθουν σ' αυτή συχνές τροποποιήσεις 
καθιστούν καταλληλότερη την εφαρμογή της διαδικα­
σίας που προβλέπεται στο άρθρο 24 του κανονισμού 
(ΕΟΚ) αριθ. 2759/75, 
ότι, κατά την εφαρμογή στον κανονισμό (ΕΟΚ) 
αριθ. 2759/75 μέσω του κανονισμού (ΕΟΚ) 
αριθ. 3906/87, της δασμολογικής και στατιστικής 
ονοματολογίας και του κοινού δασμολογίου που 
προβλέπονται από τον κανονισμό (ΕΟΚ) αριθ. 2658/87 
του Συμβουλίου (3), παραλήφθηκαν δύο προϊόντα με 
πάγιο δασμό στην GATT που έπρεπε να αναφέρονται 
στο άρθρο 10 παράγραφος 3 του κανονισμού (ΕΟΚ) 
αριθ. 2759/75· ότι πρέπει να επανορθωθεί το σφάλμα 
αυτό, 
(') ΕΕ αριθ. L 282 της 1. 11. 1975, σ. 1. 
(2) ΕΕ αριθ. L 370 της 30. 12. 1987, σ. 11. 
(3) ΕΕ αριθ. L 256 της 7. 9. 1987, σ. 1. ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: 
Άρθρο 1 
Ο κανονισμός (ΕΟΚ) αριθ. 2759/75 τροποποιείται ως 
ακολούθως: 
1. Το άρθρο 1 παράγραφος 2 καταργείται. 
2. Το άρθρο 4 παράγραφος 1 αντικαθίσταται από το 
ακόλουθο κείμενο: 
«1. Κάθε έτος καθορίζεται η τιμή βάσεως που 
ισχύει από την 1η Ιουλίου του εν λόγω έτους για το 
κρέας κατοικίδιου χοίρου, που εμφανίζεται υπό τη 
μορφή σφαγίων ή ημισφαγίων, τα οποία ονομάζο­
νται στο εξής «εσφαγμένος χοίρος», και ποιοτικού 
τύπου που προσδιορίζεται σύμφωνα με την κοινοτι­
κή κλίμακα ταξινομήσεως των σφαγίων χοίρου. 
Η τιμή βάσεως καθορίζεται λαμβανομένων υπόψη: 
— της τιμής ανασχέσεως και της εισφοράς που 
εφαρμόζονται κατά τη διάρκεια του τριμήνου που 
αρχίζει από την 1η Ιουλίου του ιδίου έτους, 
— της ανάγκης να καθοριστεί η τιμή αυτή σε τέτοιο 
επίπεδο, ώστε να συμβάλλει στην εξασφάλιση 
σταθεροποιήσεως των τιμών στις αγορές, χωρίς 
να συνεπάγεται διαρθρωτικά πλεονάσματα εντός 
της Κοινότητας.» 
3. Το άρθρο 4, παράγραφοι 5 και 6, αντικαθίσταται από 
το ακόλουθο κείμενο: 
« 5. Το Συμβούλιο με ειδική πλειοψηφία, προτάσει 
της Επιτροπής, προσδιορίζει την κοινοτική κλίμακα 
ταξινομήσεως των σφαγίων χοίρου. 
6. Κατά τη διαδικασία που προβλέπεται στο 
άρθρο 24, 
— αποφασίζονται τα μέτρα παρεμβάσεως καθώς και 
ο σκοπός της εφαρμογής τους, 
— θεσπίζεται ο κατάλογος των αντιπροσωπευτικών 
αγορών, 
— θεσπίζονται οι λεπτομέρειες εφαρμογής του 
παρόντος άρθρου.» 
4. Το άρθρο 9 παράγραφος 1 αντικαθίσταται από το 
ακόλουθο κείμενο: 
«1. Η εισφορά που εφαρμόζεται στον εσφαγμένο 
χοίρο συνίσταται από: 
α) ένα στοιχείο ίσο με τη διαφορά μεταξύ των τιμών 
εντός της Κοινότητας αφενός και της διεθνούς 
αγοράς αφετέρου για ποσότητα κτηνοτροφικών 
3. 4. 89 Επίσημη Εφημερίδα των Ευρωπαϊκών Κοινοτήτων Αριθ. C 82/47 
σιτηρών που απαιτείται για την παραγωγή εντός 
της Κοινότητας ενός χιλιόγραμμου χοιρείου 
κρέατος. 
Οι τιμές των κτηνοτροφικών σιτηρών εντός της 
Κοινότητας καθορίζονται μία φορά το έτος για 
μια περίοδο δώδεκα μηνών που αρχίζει την 
1η Ιουλίου σε συνάρτηση με τις τιμές κατωφλίου 
των σιτηρών αυτών και της μηνιαίας αυξήσεως 
τους. Χρησιμεύουν στον καθορισμό της εισφοράς 
από την 1η Ιουλίου κάθε έτους. 
Οι τιμές των κτηνοτροφικών σιτηρών στη διεθνή 
αγορά καθορίζονται κάθε τρίμηνο βάσει των 
τιμών των σιτηρών αυτών για την πεντάμηνη 
περίοδο που προηγείται κατά ένα μήνα του 
τριμήνου, κατά τη διάρκεια του οποίου υπολογί­
ζεται το εν λόγω στοιχείο. 
Πάντως, κατά τον καθορισμό των εισφορών που 
ισχύουν από την 1η Οκτωβρίου, 1η Ιανουαρίου 
και 1η Απριλίου, λαμβάνεται υπόψη η εξέλιξη 
των τιμών των κτηνοτροφικών σιτηρών στη 
διεθνή αγορά μόνο αν συγχρόνως ορίζεται νέα 
τιμή ανασχέσεως. 
β) Ένα στοιχείο ίσο με 7 % του μέσου όρου των 
τιμών ανασχέσεως που ισχύουν για τα τέσσερα 
τρίμηνα πριν από την 1η Απριλίου κάθε έτους. 
Το στοιχείο αυτό καθορίζεται μία φορά το έτος 
για μια περίοδο δώδεκα μηνών που αρχίζει την 
1η Ιουλίου.» 
5. Το άρθρο 10, παράγραφοι 2 και 3, αντικαθίσταται 
από το ακόλουθο κείμενο: 
«2. Όσον αφορά τα προϊόντα που αναφέρονται 
στο άρθρο 1 παράγραφος 1 στοιχείο γ), η εισφορά 
ισούται προς το σύνολο των επομένων στοιχείων: 
α) ένα πρώτο στοιχείο που προκύπτει από την 
εισφορά του εσφαγμένου χοίρου σε συνάρτηση 
με τη σχέση που υπάρχει εντός της Κοινότητας 
μεταξύ των τιμών αυτών αφενός και της τιμής του 
εσφαγμένου χοίρου αφετέρου, β) ένα δεύτερο στοιχείο ίσο με 7 % της μέσης τιμής 
προσφοράς που προσδιορίζεται βάσει των εισα­
γωγών, οι οποίες πραγματοποιούνται κατά τη 
διάρκεια των δώδεκα μηνών που προηγούνται της 
1ης Απριλίου κάθε έτους. Πάντως, το ποσοστό 
αυτό ισούται προς 10 % για τα προϊόντα που 
υπάγονται στις διακρίσεις ex 1602 και ex 1902 της 
συνδυασμένης ονοματολογίας. 
Το στοιχείο αυτό καθορίζεται μία φορά το έτος 
για μια περίοδο δώδεκα μηνών που αρχίζει την 
1η Ιουλίου. 
3. Κατά παρέκκλιση των διατάξεων των παραγρά­
φων 1 και 2, για τα προϊόντα που υπάγονται στις 
διακρίσεις 0206 30 21, 0206 30 31, 0206 4191, 
02064991, 150100 11, 160100 10, 1602 1000, 
1602 20 90 και 1602 90 10 της συνδυασμένης ονομα­
τολογίας, για τα οποία ο συντελεστής του δασμού 
παγιοποιήθηκε στα πλαίσια της ΓΣΔΕ, οι εισφορές 
περιορίζονται στο ποσό που προκύπτει από αυτή την 
παγίωση.» 
6. Το άρθρο 12 παράγραφος 2 τελευταίο εδάφιο 
αντικαθίσταται από το ακόλουθο κείμενο: 
«Πάντως, κατά τον καθορισμό της τιμής ανασχέ­
σεως που ισχύει από την 1η Οκτωβρίου, 1η Ιανουα­
ρίου και 1η Απριλίου, λαμβάνεται υπόψη η εξέλιξη 
των τιμών των κτηνοτροφικών σιτηρών στη διεθνή 
αγορά μόνο αν η αξία της ποσότητας των κτηνοτρο­
φικών σιτηρών εμφανίζει ελάχιστη μεταβολή σε 
σχέση με εκείνη που χρησιμοποιήθηκε για τον 
υπολογισμό της τιμής ανασχέσεως του προηγουμέ­
νου τριμήνου.» 
Άρθρο 2 
Ο παρών κανονισμός αρχίζει να ισχύει την τρίτη ημέρα 
από τη δημοσίευση του στην Επίσημη Εφημερίδα των 
Ευρωπαϊκών Κοινοτήτων. 
Εφαρμόζεται από την 1η Ιουλίου 1989. 
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε 
κράτος μέλος. 
Έγινε στις ... 
Για το Συμβούλιο